येँ- नेपाःया एभरेस्ट बैंकया सह-संचालक जुयाच्वंगु भारतया पञ्जाब नेशनल बैंकया मुम्बइस्थित ब्रीच क्यान्डी ब्रान्चय् ११,३६० करोड भारुया घोटाला जूगु दु ।
पञ्जाब नेशनल बैंक भारतया तःधंगु बैंकत मध्ये छगू लाः । बैंकं घोटाला जूगु खँ धाःसां थुकी संलग्नपिनिगु नां धाःसा खुलस्त मयाःनि । तर बैंक थ्व बारे आवश्यक थासय् सुचं बीधुनागु व थुकी बैंकया जिम्मेदारी गुलि दुगु स्वयेमानिगु खँ धाःगु दु ।
थ्व बैंक भारतीय व्यवसायी नीरव मोदीं याःगु फर्जी कारोवारयात कयाः वंगु वालंनिसें तिनि छानविन जूगु खः । थ्वहे दथुइ थपाय्धंगु फर्जी कारोवारया खँ पिहांवःगु खः । वंगु वालय् छानविन सुरु याःपिं सिबीआईया अधिकारीतय्सं नीरव मोदी, वया किजा, कला व वया पार्टनरपिंसं पंजाब नेशनल बैंकपाखें २८० करोड ठगे याःगु खँ धाःगु दु । नीरव भारतय् नांजाःगु हिरा व्यापारी खः ।
